Cozy Powell

**Colin Flooks**, taiteilijanimeltään **Cozy Powell**, (29. joulukuuta 1947 Cirencester, Englanti – 5. huhtikuuta 1998) oli englantilainen rumpali. Hän soitti useissa merkittävissä kokoonpanoissa: The Jeff Beck Group, Rainbow, Graham Bonnet, Michael Schenker Group, Whitesnake, Gary Moore, Black Sabbath ja The Brian May Band. Powell tunnettiin omintakeisestaan soittotyylistään, ja häntä pidetään yhtenä aikansa virtuoosimaisimmista rumpaleista. Hänen nimissään on myös virallinen ennätys: hän iski yhden minuutin aikana yhden rummuniskun jokaiseen muodostelmassa olevaan neljäänsataan rumpuun brittiläisessä *Record Breakers* -televisio-ohjelmassa. Hän rikkoi Gene Krupan ennätyksen, joka oli sata rummuniskua.

## Historia
### Musiikkiuran alkuvaiheet
Powell aloitti musiikkiuransa The Sorcerers -yhtyeessä vuonna 1965. Hän siirtyi vuonna 1971 The Jeff Beck Groupiin, jossa hän vaikutti kahden albumin ajan, kunnes siirtyi soolouralleen ja perusti yhtyeen nimeltä Bedlam. Powellin soolosingle ”Dance with the Devil” nousi kolmannelle sijalle Britannian listalla vuonna 1973, ja seuraavana vuonna kaksi muuta kappaletta nousi top-20-listalle.

Cozy sai julkisuutta esiinnyttyään suorassa lähetyksessä BBC:n *[[Record Breakers]]* -televisio-ohjelmassa, jossa hän teki ennätyksen maailman nopeimpana rumpalina.

### Rainbow

Vuonna 1976 Cozy siirtyi Ritchie Blackmoren Rainbow-yhtyeeseen. Led Zeppelinin rumpalin John Bonhamin kuoltua Cozysta suunniteltiin hänen seuraajaansa, mutta yhtye hajosi. 16. elokuuta 1980 Rainbow esiintyi ensimmäistä kertaa Monsters of Rock -tapahtumassa Castle Doningtonissa, Englannissa. Yhtyeen esiintyminen toi julkisuutta tapahtumalle ja Rainbow’n *[[Down to Earth (Rainbow’n albumi)|Down to Earth]]* -LP:lle, jolta nousivat hittikappaleet ”Since You Been Gone” ja ”All Night Long”.

### Graham Bonnetista Brian Mayhin

Powell jätti Rainbow’n laulaja Graham Bonnetin kanssa aloittaakseen Bonnetin uuden projektin, Graham Bonnet & the Hooligansin, jonka suurin hitti oli kappale ”Night Games” (1981). Powell esiintyi monien eri yhtyeiden kanssa 1980- ja 1990-luvuilla: Michael Schenker Group (1981–1982), Whitesnake (1982–1985), Keith Emerson ja Greg Lake 1986 (katso Emerson, Lake & Palmer), Gary Moore 1989 ja Black Sabbath (1989–1991 ja 1993–1995). Hän vieraili myös mm. Warlockin vuoden 1986 albumilla *Triumph and Steel*.

Black Sabbathista ja Whitesnakesta jo ennestään tuttu basisti Neil Murray liittyi Powellin kanssa uuteen yhtyeeseen, joka oli Queen-kitaristi Brian Mayn johtama The Brian May Band. Powell soitti albumeilla *[[Back to the Light]]* (1992) ja *Another World* (1998). Yhtye aloitti kiertueen syksyllä 1998. Yhtyeessä vieraili myös blueslegenda Peter Green 1990-luvun puolivälissä.

### Kuolema ja uudet levytykset

Cozy Powell kuoli 5. huhtikuuta 1998 liikenneonnettomuudessa, kun hän ajoi huonon sään aikana Saab 9000 -autollaan ulos M4-moottoritieltä Bristolin läheisyydessä. Powell oli palannut studiolle levyttääkseen entisen Fleetwood Mac -kitaristi Peter Greenin kanssa. Monet rockrumpalit pitivät Cozy Powellin kuolemaa menetyksenä musiikkimaailmalle, koska he arvostivat Powellia merkittävänä vaikuttajana rockmusiikissa.

Kuollut Powell ”esiintyi uudelleen” vuonna 2005 entisen Black Sabbath -laulaja Tony Martinin *Scream*-studioalbumin kappaleessa ”Raising Hell”, johon hän oli nauhoittanut rummut vuonna 1992 Martinin ja Powellin soittaessa Hammer-yhtyeessä. Powell oli antanut nauhat Martinille tulevaisuuden nauhoituksia varten.

Powellin ennen kuolemaansa äänittämällä nauhalla oli 19 rumpunauhoitusta, joita muun muassa Judas Priest -yhtyeen kitaristi Glenn Tipton on käyttänyt vuonna 2005 julkaistulla sooloalbumillaan *[[Edge of the World]]*.

## Rumpusetit

Powellin käyttämät rumpusetit vuosina 1977–1978 Rainbow-yhtyeessä: **Ludwig Red Sparkle:** 2x 26-tuumaiset bassorummut, Premier 250 -pedaalit, 2x 14-tuumaiset tom-tomit, 2x 16-tuumaiset lattiatomit, 14 x 6-tuumainen virveli. **Symbaalit: Paiste Formula 602** 24-tuumainen ride, 20- , 18-  ja 2x 16-tuumaiset crashit, 18-tuumainen crash-ride, 18-tuumainen china ja  15-tuumainen hi-hat. Rumpukapuloina Powell käytti Ludwig 35:sia.

Vuonna 1983 Whitesnake-yhtyeessä:  **Yamaha Custom**: 2x 26-tuumaiset bassorummut, 2x 15-tuumaiset tom-tomit, 18- ja 20-tuumaiset  lattiatomit, 14 x 6-tuumainen metallivirveli **Symbaalit: Paiste 2000**: 24-tuumainen ride, 20- ja 18-tuumaiset crashit, 18-tuumainen china, 6-tuumainen splash ja 15-tuumainen hi-hat.

Vuonna 1989 Black Sabbathissa: **Yamaha 9000 Custom**: 2x 26-tuumaiset  bassorummut, 13-, 14-, 16- ja 18-tuumaiset tom-tomit, 18- ja 20-tuumaiset lattiatomit, 14 x 6-tuumainen metallivirveli. **Symbaalit: Paiste 3000:** 24-tuumainen ride, 18- ja 20-tuumaiset  crashit, 20-tuumainen  crash-ride, 18-tuumainen china, 6-tuumainen splash, 15-tuumainen hi-hat ja 36-tuumainen gongi.

## Diskografia (sisältää vierailut muiden levyillä)

* The Jeff Beck Group: *[[Rough & Ready]]* (1971)
* Ed Welch: *[[Clowns]]* (1971)
* The Jeff Beck Group: *[[Jeff Beck Group (albumi)|Jeff Beck Group]]* (1972)
* Harvey Andrews: *[[A Writer of Songs]]* (1972)
* Julie Felix: *[[Clotho's Web]]* (1972)
* Donovan: *[[Cosmic Wheels (1973 album)|Cosmic Wheels]]* (1973)
* Bedlam: *[[Bedlam (albumi)|Bedlam]]* (1973)
* Chick Churchill: *[[You & Me (Chick Churchillin albumi)|You & Me]]* (1973)
* Murray Head: *[[Nigel Lived]]* (1973)
* Tony Ashton / Jon Lord: *[[First of the Big Bands]]* (1974)
* *[[Peter & The Wolf]]* (1975)
* Peter Sarstedt: *[[Every Word You Say]]* (1975)
* Bob Sargeant: *[[The First Starring Role]]* (1975)
* Rainbow: *[[Rising]]* (1976)
* Hot Chocolate: *[[Fourteen Greatest Hits]]* (1976)
* Rainbow: *[[On Stage (Rainbow album)|On Stage]]* (1977)
* Rainbow: *[[Long Live Rock ’n’ Roll]]* (1978)
* Rainbow: *[[Down to Earth (Rainbow’n albumi)|Down to Earth]]* (1979)
* Cozy Powell: *[[Over the Top (Cozy Powellin albumi)|Over the Top]]* (1979)
* Bernie Marsden: *[[And About Time Too]]* (1979)
* Rainbow: *[[Monsters of Rock]]* (1980)
* Bernie Marsden: *[[Look At Me Now]]* (1981)
* Cozy Powell: *[[Tilt (Cozy Powellin albumi)|Tilt]]* (1981)
* Michael Schenker Group: *[[MSG (albumi)|MSG]]* (1981)
* Graham Bonnet: *[[Line Up]]* (1981)
* Michael Schenker Group: *[[One Night at the Budokan]]* (1982)
* Jon Lord: *[[Before I Forget]]* (1982)
* Robert Plant: *[[Pictures At Eleven]]* (1982)
* Cozy Powell: *[[Octopuss]]* (1983)
* Whitesnake: *[[Slide It In]]* (1984)
* Phenomena: *[[Phenomena (albumi)|Phenomena]]* (1985)
* Roger Daltrey: *[[Under a Raging Moon]]* (1985)
* Rainbow: *[[Finyl Vinyl]]* (1986)
* Emerson, Lake & Powell: *[[Emerson, Lake & Powell (albumi)|Emerson, Lake & Powell]]* (1986)
* Boys Don’t Cry: *[[Who the Am Dam]]* (1987)
* Sanne Salomonsen: *[[Sanne Salomonsen (albumi)|Sanne Salomonsen]]* (1987)
* Warlock: *[[Triumph & Agony]]* (1987)
* Forcefield: *[[Forcefield I]]* (1987)
* Pete York / Cozy Powell: *[[Super Drumming]]* (1987)
* Cinderella: *[[Long Cold Winter]]* (1988)
* James Darby: *[[Southern Region Breakdown]]* (1988)
* Don Airey: *[[K.2.]]* (1988)
* Forcefield: *[[Forcefield II]]* (1988)
* Gary Moore: *[[After the War]]* (1989)
* Black Sabbath: *[[Headless Cross]]* (1989)
* Minute By Minute: *[[Timewatch]]* (1989)
* Forcefield: *[[To Oz And Back (Forcefield III)]]* (1989)
* Rainbow: *[[Live in Germany 1976]]* (1990)
* Black Sabbath: *[[Tyr (albumi)|Tyr]]* (1990)
* Forcefield: *[[Let the Wild Run Free (Forcefield IV)]]* (1991)
* Ritchie Blackmore: *[[The Connoisseur Collection Vol II]]* (1991)
* Cozy Powell: *[[The Drums are Back]]* (1992)
* Forcefield: *[[Instrumentals]]* (1992)
* Brian May: *[[Back to the Light]]* (1993)
* Brian May: *[[Live at the Brixton Academy (Brian Mayn albumi)|Live at the Brixton Academy]]* (1994)
* Black Sabbath: *[[Forbidden (albumi)|Forbidden]]* (1995)
* *[[The Music of Jimi Hendrix]]* (1995)
* Black Sabbath: *[[The Sabbath Stones]]* (1996)
* Glenn Tipton: *[[Baptism of Fire]]* (1997)
* Cozy Powell: *[[The Best of Cozy Powell]]* (1997)
* Peter Green: *[[Splinter Group]]* (1997)
* S.A.S. Band: *[[SAS Band]]* (1997)
* Yngwie Malmsteen: *[[Facing the Animal]]* (1997)
* Brian May: *[[Another World (Brian May)|Another World]]* (1998)
* Cozy Powell: *[[Twin Oaks/Especially For You]]* (1999)
* Tony Martin: *[[Scream (albumi)|Scream]]* (2005)
* Tipton, Entwistle & Powell: *[[Edge of the World]]* (2006)

## Lähteet

## Aiheesta muualla
* Cozy Powellin virallinen sivusto
* Cozy Powell Drummersworld